
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριβ. 5161 


Καθορισμός οριογραμμής του αιγιαλού και δημιουργία ζώνης 

παραλίας στη θέση ΠΛΑΤΥΓΙΑΛΙ - Αστακού, Νομού 

Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη : 

1. Τις διατάξεις των άρθρων 1 μέχρι και 7 του Α.Ν. 2344/ 
1940 «περί αιγιαλού και παραλίας», όπως τροποποιήθηκαν 
και συμπληρώθηκαν με τις διατάξεις α) του άρθρου 13 του 
Ν. 1078/1980 και β) του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του 
Κεφαλαίου Β' της 0.208/181/26.4.1982 (ΦΕΚ 214/26.4. 
1982 τεύχος Β') κοινής απόφασης των Υπουργών Προεδρίας 
Κυβερνήσεως και Οικονομικών «Αναμόρφωση Συλλογικών 
Οργάνων Γνωμοδοτικής και Αποφασιστικής αρμοδιότητας 
του Υπουργείου Οικονομικών». 

3. Την αριθ. 13391/3.12.1984 απόφασή μας «περί συ- 
γκροτήσεως Επιτροπών καθορισμού των ορίων του αιγιαλού 
και παραλίας και θέσεων αμμοληψίας στις περιφέρειες των 
Οικον. Εφοριών Νομού Αιτωλ/νίας». 

4. Την από 27.2.1985 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμοληψίας, 
που καθόρισε τα όρια του αιγιαλού και της παραλίας στη 
θέση ΠΛΑΤΥΓΙΑΛΙ - Αστακού, Νομού Αιτωλ/νίας και το 
από μηνός Οκτωβρίου 1984, με κλίμακα 1 :1000 τοπογρα¬ 
φικό διάγραμμα της «ΒΙΠΕΤΒΑ» Α.Ε., που θεωρήθηκε 
τη 14.2.1985 από τη Διεύθυνση Τεχνικών Υπηρεσιών της 
Νομαρχίας Αιτωλ/νίας και συνοδεύει την έκθεση της προανα- 
φερομένης Επιτροπής. 

5. Τη σύμφωνη γνώμη του Γενικού Επιτελείου Ναυτικού, 

που διατυπώθηκε στο Φ. 187.2/201/85/26.4.1985 έγγραφό 
του. * 

6. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκε- 
ντρώσεως» σε συνδυασμό με τις διατάξεις του από 28.6.1955 
Β. Δ/τος «περί εξαιρέσεως από της κατά το άρθρο 1 παρά¬ 
γραφος 1 του Ν. 3200/1955 αρμοδιότητος των Νομαρχών 

• αντικειμένων τινών αρμοδιότητος του Υπουργού οικονομικών» 
του Β.Α. 704/1970 και του άρθρου 1 παράγραφος 5 του Π. Δ. 
71/25.2.1985, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφε¬ 
ρειακές Αρχές διανομαρχιακού επιπέδου, αποφασίζουμε : 


1. Επικυρώνουμε την από 27.2.1985 έκθεση της Επιτρο¬ 
πής καθορισμού των ορίων του Αιγιαλού και παραλίας και 
θέσεων αμμοληψίας, καθώς και το από μηνός Οκτωβρίου 1984 
τοπογραφικό διάγραμμα, που τη συνοδεύει, το οποίο συντά¬ 
χτηκε από τη «ΒΙΠΕΤΒΑ» Α.Ε., με Κλίμακα 1 : 1000 
και θεωρήθηκε τη 14.2.1985 από τη Διεύθυνση Τεχνικών 
Υπηρεσιών της Νομαρχίας Αιτωλ/νίας, επί του οποίου, η 
πιο πάνω Επιτροπή, καθόρισε στη θέση ΠΛΑΤΥΓΙΑΛΙ - 
Αστακού, Νομού Αιτωλ/νίας με κόκκινη συνεχή πολυγωνική 
γραμμή την οριογραμμή του αιγιαλού και με κίτρινη συνεχή 
πολυγωνική γραμμή την οριογραμμή της παραλίας. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην Εφημερί¬ 
δα της Κυβερνήσεως σύμφωνα με τις διατάξεις του άρθρου 13 
του Ν. 1078/1980. 

Μεσολόγγι, 20 Ιουνίου 1985 
Ο Νομάρχης 
Β. ΓΙΑΝΝΑΚΟΥΛΙΛΣ 


ΕΚΘΕΣΗ 

Επιτροπής καθορισμού οριογραμμής αιγιαλού και παραλίας 
στη θέση «Πλατυγιάλι» Αστακού. 

(Άρθρο 74 Π.Δ. 636/77). 

Στον Αστακό σήμερα 27.2.1985, η κατα νόμο αρμοδία 
Επιτροπή καθορισμού ορίων αιγιαλού και παραλίας που 
αποτελείται από τους : 

1. Χαράλαμπο Παπαγιάννη. οικον. Έφορο Αστακού ως 
πρόεδρο. 

2. Θεμιστοκλή Ντεντόπουλ.ο Τοπογράφο Μηχανικό με 
4ο βαθμό ως αναπληρωτή του Δ/ντού Τεχνικών Υπηρεσιών 
Νομού Αιτωλ/νίας. 

3. Κων/νο Καλογερή. Ανθ/ρχο Λιμενικού Σώματος, εκ¬ 
πρόσωπο του Κεντρικού Λιμεναρχείου Πατρών, αποτελου- 
ντεςτην επιτροπή του άρθρου 74 του Π.Δ. 636/77, συγκλη- 
θείσα δια της αριθ. 358/21.2.85 εντολής του προέδρου αυτής 
μετέβη επί τόπου στην προαναφερθείσα περιοχή την 27.2.85 
και αφού έλαβε υπόψη : 

. α'). Το τοπογραφικό διάγραμμα της ΒΙΠΕΤΒΑ ΑΕ Ανω¬ 
νύμου Εταιρείας Οργανώσεως Λειτουργίας και Εκμεταλ- 
λεύσεως Βιομηχανικών Περιοχών ΕΤΒΑ, συνταχθέν τον Ο- 
κτώβριο 1984 από το Δ. Κωτούζα υπύ κλίμακα 1:1009 
.θεωρημένο από τη Δ.Τ.Υ. Νομού Αιτωλ/νίας τη 14.2.1985 
ως το άρθρο 20 Ν. 719/77 ορίζει. 

β'). Τις διατάξεις του άρθρου 74 του Π.Δ. 636/77. 

γ'). Τις διατάξεις τού Α.Ν. 2344/40 όπως τροποποιήθη¬ 
καν με το άρθρο 20 του Ν. 719/77. 

δ'), Τις διατάξεις των άρθρων 5 και 6 του αυτού Α.Ν. 

2344/1940. 

ε'). Την με αριθμό 13391/3.12.84 απόφαση του Νομάρχη 
Αιτωλ/νίας. 

στ # ). Το 526/14.2.85 έγγραφο Νομαρχίας Αιτωλ/νίας. 

ζ'). Τα από τη διενεργηθείσα αυτοψία την 27.2.1985 
προκύψαντα στοιχεία ήτοι : 

1. Ότι ο καθορισμός του αιγιαλού και της παραλίας της 
περιοχής γίνεται για πρώτη φορά. 

2. Ότι το έδαφος είναι κυρίως βραχώδες και επικλινές. 

3. Ότι δεν πιθανολογείται ύπαρξη παλαιού αιγιαλού. 

4. Ότι οι κορυφές της πολυγωνικής του αιγιαλού εξασφα¬ 
λίζονται δια ορθογωνίων συντεταγμένων αναφερομένων, στο 
κρατικό τριγωνομετρικό δίκτυο κέντρων Φ.Χ. Ιθάκη - Εχι- 
ναδες ) (φ=38° 15% λ= -2° 45'). 

5. Ότι υπάρχει θαμνώδης βλάστηση (ασφάκες), αποφα¬ 
σίζει : 


1. Καθορίζει επί του ως άνω τοπογραφικού διαγράμματος; 

α) Την οριογραμμή του αιγιαλού δι* ερυθράς συνεχούς 
πολυγωνικής γραμμής 1,2,3....,42,43,44 τη οποίας οι κορυφές 
εξασφαλίζονται δια ορθογωνίων συντεταγμένων όπως ανα¬ 
γράφονται επί του τοπογραφικού διαγράμματος που συνο¬ 
δεύει την παρούσα και όπως καθορίζεται ανωτέρω στην παρά¬ 
γραφο 4. 

β) Την οριογραμμή της παραλίας δια συνεχούς κίτρινης 

πολυγωνικής γραμμής Γ, 2', 3%.. 42% 43', 44', η οποία 

καθορίζεται εις απόσταση 10 μέτ. παραλλήλως της γραμμής 
του αιγιαλού. 

2. Αποφαίνεται ότι δεν υφίσταται παλιός αιγιαλός, προς 
τούτο επείσθη από τη βραχώδη σύσταση του εδάφους. 

3. Δεν εξαιρεί από τη ζώνη της παραλίας το υπάρχον 
κτίσμα, γιατί όλη η περιοχή τελεί υπό απαλλοτρίωση υπέρ 
της Ε.Τ.Β.Α. 

4. Καθορίζεται ζώνη παραλίας πλάτους παντού 10 μέτρων 
επειδή δεν εξυπηρετούνται οι σκοποί της παραγράφου 1 του 
άρθρου 7 του Α.Ν. 2344/40. 

Ο Πρόεδρος 


Τα Μέλη 

